# Anne Grete Preus

### Fra Wikipedia, den frie encyklopedi

Anne Grete Preus (født 22. mai 1957) er en norsk musiker. Hun har bakgrunn fra bandene Veslefrikk og Can Can, og debuterte som soloartist i 1988 med platen Fullmåne hvor hun satte musikk til tekster av Jens Bjørneboe. Hun har tilsammen gitt ut syv album. Hun har også laget et promo-video for Norges Røde kors og var med på utgivelsen Venn for samme organisasjon. Dette har med rollespillet på flukt å gjøre.

Preus har vært medlem og leder av Veslefrikk (etablert 1977) og Can Can (etablert 1983, nedlagt 1987), begge viktige norske rockband i sin samtid. Det er først som som soloartist fra 1988 at hun slår gjennom kreativt som kommersielt, med en stemme og personlighet som er distinkt i en hvilken som helst sammenheng. Hun er regnet har vært den fremste kvinnelige rockartisten i Norge på 80- og 90-tallet, selv om hun var med i norsk musikk fra rockens de facto start i Norge på 1970-tallet. Få andre norske musikere har vært aktive like lenge og er fremdeles relevante.

Med hennes siste «Når Dagen Roper» er det påfallende hvor reisevant artisten er blitt underveis; «Tiden brenner hull i den som står stille», «Vår I Meg», «Send Meg En Drøm», og «Kom Oftere, Kom!». Hun er også kjent for norske gjendiktninger av Bob Dylan; «Not Dark Yet» og «Ennå Ikke Mørkt». Tekstene til Preus er sammensatte og tenderer til å bli en del av dagligtalen, slik som «Gjenkjent», «Åndelig Matematikk» og «Når Dagen Roper».

Hennes tidligere utgivelser preges av poetiske, metafortunge tekster som er tonesatt med hennes distinkte musikalske preg hvor hun er både neddempet melankolsk og hardtslående.

Preus har også samarbeidet med Vertavo-kvartetten og spilt inn tittelmelodien til filmen «Salige er de som tørster» og tv-serien «Blind gudinne» som er basert på Anne Holts bøker.

## [rediger] Diskografi

- 2006 Når dagen roper (Album), Warner Music Norway
- 2005 Diverse artister; Venn (2CD)
- 2005 Diverse artister; En hildringstime – 16 artister hedrer Erik Bye
- 2003 Can Can; En lek i forhold / European Rainbow, WEA
- 2001 Alfabet (Album), WEA Records. Produsert av Anne Grete Preus, Hector Zazou og Yngve Leidulv Sætre.
- 2000 Vamp; En annen sol
- 1998 Mosaikk - 16 biter (Album), WEA Records. Produsert av Anne Grete Preus og Knut Bøhn.
- 1996 Vrimmel (Album), WEA Records. Produsert av Anne Grete Preus og Knut Bøhn.
- 1994 Millimeter (Album), WEA Records. Produsert av Knut Bøhn.
- 1991 Og Høsten Kommer Tidsnok, (Album), WEA Records. Produsert av Anne Grete Preus.
- 1989 Lav Sol, Høy Himmel (Album), WEA Records. Produsert av Sverre Erik Henriksen.
- 1988 Fullmåne (Album), WEA Records. Produsert av Anne Grete Preus, Sverre Erik Henriksen, Kjetil Bjerkestrand og Svein Gundersen.
- 1986 Can Can; European Rainbow, Transmission
- 1984 Can Can; En lek i forhold, Transmission
- 1982 Veslefrikk; Live, Talent
- 1982 Veslefrikk; Kameleon, Talent
- 1980 Veslefrikk; 1980, RCA
- 1978 Veslefrikk, Mai

## [rediger] Eksterne lenker

- Offisiell side
- Anne Grete Preus i Dagbladet
- Anne Grete Preus i NRK

Denne biografien om en musiker er dessverre veldig kort. Om du vet mer om temaet kan du hjelpe Wikipedia ved å utvide den.
Hentet fra «http://no.wikipedia.org../../../a/n/n/Anne_Grete_Preus_fae3.html»

Kategorier: Stubber 2006-11 | Musikerstubber | Norske musikere | Fødsler i 1957

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk